كنيسة الارمن الارثوذكس

الكنيسه الرسوليه الارمنيّه (باللغه الارمنيه: Հայաստանեայց Առաքելական Եկեղեցի) (و معروفه ساعات بـ كنيسه الارمن الارتودكس), هيا من الكنايس الارثوذكسيه المشرقيه اللى ما قبلتش مع كنايس شرقيه تانيه سنه 451 مقررات مجمع خلقدونيه و ما بعتتش ممثليها للمجمع نتيجة التمرد و وقوع معركه اواراير, و الكنيسه واحده من اقدم كنايس العالم.

كانت ارمينيا هيا اول بلد فى العالم بتعتبر الديانه المسيحيه هيا الدين الرسمى سنة 301 م قبل منشور الامبراطور قسطنطين, و بتشترك الكنيسه الارمنيه مع الكنيسه القبطيه الارتودكسيه و الكنيسه السريانيه الارتودكسيه و كنيسة التوحيد الارثوذكسيه الاثيوبيه فى العقيده.

راس الكنيسه الرسوليه الارمنيه اسمه كاثوليكوس.

للكنيسه كاثوليكوسيتان:

 واحده فى اتشميادزين (فى مدينه فاجارشاباد, ارمينيا) بيتراسها الايام دى الكاثوليكوس كاريكين التانى
 تانيه اسمها "كاثوليكوسيه بيت كيليكيا الكبير" و مركزها انطلياس, لبنان بيتراسها الكاثوليكوس ارام الاول.

و للكنيسه بطريركيتان:

 واحده فى اسطنبول. يتراسها البطريرك مسروب التانى موتافيان.
 ثانيه فى القدس. بيتراسها البطريرك نورهان مانوجيان.

 لينكات برانيه 

 مصادر 

تصنيف:مسيحيه